Държавен вестник, бр. 62, 2016 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  62
нарно наказание, без да разглежда делото по 
същество, освен ако лицето е отказало да даде 
обяснения или да бъде изслушано.
(3) До влизането в сила на заповедта за 
налагане на дисциплинарно наказание не мо­
гат да се разгласяват факти и обстоятелства 
във връзка с дисциплинарното производство.
Чл. 328ж. Дисциплинарните наказания се 
налагат с мотивирана заповед на министъра 
на правосъдието.
Чл. 328з. Дисциплинарното наказание се 
смята за наложено от деня на съобщаването 
на заповедта на министъра на правосъдието 
на лицето, привлечено към дисциплинарна 
отговорност.
Чл. 328и. (1) Заповедта на министъра на 
правосъдието може да се обжалва от лицето, 
на което е наложено дисциплинарно наказа­
ние, и от вносителя на предложението пред 
Върховния административен съд в 14-дневен 
срок от съобщаването.
(2) Жалбата не спира изпълнението, освен 
ако Върховният административен съд реши 
друго.
(3) Жалбата се разглежда от тричленен 
състав на Върховния административен съд в 
двумесечен срок от постъпването є в съда.
(4) Решението на тричленния състав на 
Върховния административен съд подлежи на 
касационно обжалване в 14-дневен срок от 
съобщаването му пред петчленен състав на 
Върховния административен съд. Петчленният 
състав разглежда делото в двумесечен срок от 
постъпването на касационната жалба.
Чл. 328к. (1) Дисциплинарното наказание, 
с изключение на уволнението, се заличава 
една година след изтърпяването му.
(2) Дисциплинарното наказание, с изклю­
чение на уволнението, може да се заличи от 
министъра на правосъдието и преди изтича­
нето на срока по ал. 1, но не по-рано от 6 
месеца след налагането му, ако лицето, на 
което е било наложено, не е извършило друго 
нарушение.
(3) Предсрочното заличаване на дисципли­
нарното наказание се извършва по инициатива 
на лицата, които са направили предложение 
за налагането му.
(4) Заличаването има действие занапред.
Чл. 328л. Доколкото в този раздел няма 
особени правила, прилагат се правилата на 
Административнопроцесуалния кодекс.“
§ 187. В чл. 338 се правят следните изме­
нения и допълнения:
1. Създава се т. 10а:
„10а. районен прокурор – за прокурорите 
при районна прокуратура;“.
2. Точка 11 се изменя така:
„11. окръжния прокурор – за прокурорите 
при окръжната прокуратура и следователите в 
окръжния следствен отдел и административни­
те ръководители на районната прокуратура;“.
3. В т. 12 думите „за окръжните прокурори“се 
заменят със „за ръководителите на окръжните 
прокуратури“.
§ 188. В чл. 345, ал. 4 пред думите „Висшия 
съдебен съвет“ се добавя „пленума на“.
§ 189. В чл. 350 думите „Висшият съдебен 
съвет“ се заменят с „Пленумът на Висшия 
съдебен съвет“.
§ 190. В чл. 356, ал. 8 думите „ал. 5“ се 
заменят с „ал. 8“.
§ 191. В чл. 357 ал. 7 се изменя така:
„(7) Главният секретар и съдебният адми­
нистратор:
1. при оправомощаване от страна на 
съответния административен ръководител 
представляват съда и прокуратурата в рав­
нопоставените му отношения с държавните 
учреждения и частните лица;
2. ръководят общата и специализираната 
администрация;
3. изготвят щатното разписание на адми­
нистрацията и го предлагат за одобрение на 
съответния административен ръководител;
4. въвеждат програмни решения по дълго­
срочното планиране, бюджетната политика, 
финансите, автоматизацията, снабдяването 
с оборудване и връзките с обществеността;
5. изготвят информации, справки и ста­
тистически данни в електронна форма по 
образци и в срокове, утвърдени от пленума 
на Висшия съдебен съвет, и ги предоставят 
на Висшия съдебен съвет и на министъра на 
правосъдието;
6. в края на всяко шестмесечие изготвят и 
предоставят на съответния административен 
ръководител обобщена информация за образу­
ването, движението и приключването на пре­
писките и делата, информация за окончателно 
отменените актове от по-горните инстанции, 
както и информация за образуването, дви­
жението и приключването на преписките и 
делата на държавните съдебни изпълнители 
и на съдиите по вписванията;
7. организират публикуването на влезли­
те в сила актове на интернет страницата на 
съответния съд.“
§ 192. В чл. 358, ал. 2 думите „ал. 4“ се 
заменят с „ал. 8“.
§ 193. В чл. 360 ал. 1 се отменя.
§ 194. Създава се глава осемнадесета „а“ 
с чл. 360а – 360т:
„ Г л а в а  о с е м н а д е с е т а  „ а “
УДОСТОВЕРИТЕЛНИ ИЗЯВЛЕНИ Я И 
ПРОЦЕСУАЛНИ ДЕЙСТВИЯ В ЕЛЕК­
ТРОННА ФОРМА
Раздел I
Общи правила
Чл. 360а. Органите на съдебната власт из­
вършват удостоверителни изявления, издават 
актове и извършват всички други предвидени 
в закона процесуални действия в електронна 
форма.